AIŠKINAMASIS RAŠTAS

Dėl pritarimo projektui „Bendrojo ugdymo įstaigų prieinamumo didinimas Molėtų rajono savivaldybėje“

1. **Parengto tarybos sprendimo projekto tikslai ir uždaviniai:**
2. Projektas rengiamas pagal 2022–2030 m. Utenos regiono plėtros planą ir Pažangos priemonės NR. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gaires. Projekto finansavimo šaltinis: Europos Sąjungos struktūrinių fondų (Europos regioninės plėtros fondo) lėšos ir savivaldybės biudžeto lėšos.

Sprendimo tikslas - įvykdyti išankstines sąlygas, būtinas projektui įgyvendinti. Sprendimu patvirtinamas ketinimas įgyvendinti projektą, skyrus finansavimą.

Projekto metu planuojama sutvarkyti ir pritaikyti Molėtų pradinės mokyklos, Molėtų r. Alantos gimnazijos ir Molėtų r. Giedraičių Antano Jaroševičiaus gimnazijos patalpas ir sudaryti tinkamas sąlygas sunkesnę fizinę negalią turinčių mokinių ugdymui, ir tinkamas sąlygas dalyvauti mokyklos bendruomenės veikloje mokinių tėvams ir artimiesiems ar personalui turintiems įvairias fizines negalias: keltuvų ir pandusų įrengimas, neįgaliųjų priemonių įrengimui reikiamų remonto darbų atlikimas, lifto įrengimas, 19 vietų elektrinio mikroautobuso įsigijimas.

Pagal 2022–2030 m. Utenos regiono plėtros planą, didžiausia galima projekto finansuojamoji dalis sudaro iki 93,14 procentų visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 6,86 procento visų tinkamų finansuoti projekto išlaidų ir kartu su projekto įgyvendinimo planu pateikti dokumentą pagrindžiantį nuosavo indėlio prisidėjimą.

 Paraiška turi būti pateikta iki 2023 m. rugpjūčio 31 d.

1. **Siūlomos teisinio reguliavimo nuostatos:**

Sprendimo projektu siūloma pritarti projekto „Bendrojo ugdymo įstaigų prieinamumo didinimas Molėtų rajono savivaldybėje“ įgyvendinimui.

1. **Laukiami rezultatai:**

Atnaujintos ir pritaikytos Molėtų pradinės mokyklos, Molėtų r. Alantos gimnazijos ir Molėtų r. Giedraičių Antano Jaroševičiaus gimnazijos sunkesnę fizinę negalią turinčių mokinių ugdymui, ir tinkamos sąlygos dalyvauti mokyklos bendruomenės veikloje mokinių tėvams ir artimiesiems ar personalui turintiems įvairias fizines negalias.

1. **Lėšų poreikis ir jų šaltiniai:**

Planuojama bendra projekto preliminari vertė – 366.000,00 Eur, iš jų ES fondų investicijų lėšos – 340.910,41 Eur, pareiškėjo lėšų dalis – 25.089,59 Eur.

1. **Kiti sprendimui priimti reikalingi pagrindimai, skaičiavimai ar paaiškinimai.**